
REFERAT

Propunere de aprobare a acordării titlului de Cetăţean de Onoare 
al Municipiului Timişoara domnului ALEXANDRU BULIGAN
 în atenţia Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor
Domnul Alexandru Buligan s-a născut la 22 aprilie 1960 în Drobeta Turnu – Severin. A absolvit Facultatea de Electrotehnică din Timişoara. A debutat în prima ligă de handbal la Politehnica Timişoara în septembrie 1976, iar în echipa naţională la 30 nov 1975.

Prin întreaga sa activitate a generat un palmares impresionant:

· medalie olimpică de bronz la JO de la Los Angeles – 1984

· medalie de bronz la Campionatul Mondial din Cehoslovacia – 1990

· cel mai bun portar al CM din Cehoslovacia – 1990

· Campion mondial universitar în anii 1981, 1985 şi 1987

· Supercupa Campionilor Mondiali şi Olimpici – 1983

· Are 230 de selecţii în echipa României

· A câştigat Cupa României, cu Politehnica Timişoara, în anul 1986

· După 1990 s-a transferat în Spania unde a jucat la echipele Arrate, Lagun Aro şi Portland San Antonio

· Campion al Spaniei cu Portland San Antonio

· Campion mondial cu Spania (ca antrenor) în anul 2005
Propunem să se acorde domnului Alexandru Buligan titlul de Cetăţean de Onoare al Municipiului Timişoara. Menţionăm că această propunere de a i se acorda titlul de Cetăţean de Onoare al Municipiului Timişoara domnului Alexandru Buligan a fost făcută de domnul primar Gheorghe Ciuhandu, la iniţiativa domnilor consilieri Dumitru Ţucu şi Ovidiu Ciuhandu, iar referatul a fost întocmit de Biroul Relaţii Publice, Învăţământ, Cultură şi Sport, din cadrul Primăriei Municipiului Timişoara.

